جنت البقیع

جنت البقیع، مدینہ منورہ میں موجود قبرستان ہے۔ یہاں اصحابِ رسول، اہلِ بیتِ رسول اور کئی معزز شخصیات مدفون ہیں۔ بقیع اس جگہ کو کہتے ہیں جہاں جنگلی پیڑ پودے بکثرت پائے جاتے ہوں اور چونکہ بقیع قبرستان کی جگہ میں پہلے جھاڑ جھنکاڑ اور کانٹے عوسج یعنی غرقد کے پیڑ بکثرت تھے اس لیے اس قبرستان کا نام بھی بقیع غرقد پڑ گیا۔

اس کا محل وقوع یہ ہے کہ یہ قبرستان مدینہ منورہ کی آبادی سے باہر مسجد نبوی شریف کے مشرقی سمت میں واقع ہے، اس کے ارد گرد مکانات اور باغات تھے اور تیسری صدی میں جو مدینہ منورہ کی فصیلی دیوار تعمیر ہوئی اس سے یہ ملا ہوا تھا، اس فصیل کی تجدیدات متعددبار ہوئی ہے، جن میں آخری تجدید عثمانی ترکی دور میں سلطان سلیمان قانونی کے زمانہ میں ہوئی، پھر اس ملک میں امن قائم ہوجانے کے بعد اس فصیلی دیوار کو منہدم کر دیا گیا، پھر مسجد نبوی شریف کی آخری توسیع میں اس قبرستان اور مسجد نبوی شریف کے درمیان جو مکانات تھے ان سب کو منہدم کر دیا گیا، ان دنوں کے درمیان جو محلہ آباد تھا، وہ اغوات کے نام سے مشہور تھا، مسجد نبوی شریف کے مشرقی سمت میں اب یہ بقیع قبرستان مسجد نبوی شریف کے خارجی صحن سے مل چکا ہے۔ رسول اللہ صلی اللہ علیہ وآلہ وسلم اور حضرات مہاجرین رضوان اللہ اجمعین نے جب مدینہ منورہ کو ہجرت کر کے اپنا مسکن و وطن بنایا، تو اس شہر مبارک میں مزید تعمیری و تمدنی ترقی ہونے لگی، اس وقت رسول اللہ صلی اللہ علیہ وآلہ وسلم نے ارادہ فرمایا کہ کوئی مناسب جگہ مسلمانوں کی اموات کی تدفین کے لیے متعین ہو جائے، اسی مقصد کے پیش نظر آپ صلی اللہ علیہ وآلہ وسلم اس (بقیع کی) جگہ تشریف لائے، تو ارشاد فرمایا؛ اس روایت سے معلوم ہوا کہ اللہ تعالیٰ نے اپنے رسول سیدنا حضرت محمد مصطفیٰ صلی اللہ علیہ وآلہ وسلم کو اس (بقیع کی) جگہ مسلمانوں کا قبرستان بنانے کا حکم فرمایا تھا اور یہیں سے اس جگہ یعنی بقیع قبرستان کی فضیلت کی ابتدا ہوتی ہے۔

 مدفون شخصیات 

اس قبرستان میں تقریباً دس ہزار صحابہ، نو امہات المؤمنین، اولاد محمد، اہل بیت، اولیاء اللہ، صوفیا، علماء، محدثین اور دیگر مدفون ہیں۔
 اولین قبور 
سب سے پہلے انصار مدینہ میں اسعد بن زرارہ اور عثمان بن مظعون اس قبرستان میں دفن کیے گئے، جنت البقیع میں قبروں پر ایسے کتبے یا نشانات نہیں تھے، جن سے ابتدائی دفن شدہ شخصیات کا علم آسانی سے ہو سکے۔ لیکن بعد میں مؤرخین نے تحقیق کی روشنی میں کئی اہم شخصیات کی قبروں کی نشان دہی کی تھی۔ اور وقت گزرنے کے بعد جب زیادہ قبریں ہو گئیں تو بہت سے مزارات اور گنبد تعمیر کیے گئے جو پچھلی صدی تک باقی تھے۔ اور آل سعود نے یوم الہدم میں سب سنت و حدیث کو سامنے رکھ کر ختم کر دیے۔

 خاندان رسالت ﷺ 
 اولاد ؓ 
 زینب بنت محمدؓ
 ام کلثوم بنت محمدؓ
 رقیہ بنت محمدؓ
 فاطمہ زہراؓ
 ابراہیم بن محمدؓ

 ازواج مطہراتؓ 
 عائشہ بنت ابوبکرؓ
 سودہ بنت زمعہؓ
 حفصہ بنت عمرؓ
 زینب بنت خزیمہؓ
 ام سلمہؓ
 جویریہ بنت حارثؓ
 ام حبیبہ رملہ بنت ابوسفیانؓ
 صفیہ بنت حیی بن اخطبؓ
 ماریہ قبطیہؓ
(میمونہ بنت حارثؓ سَرَف کے مقام پرمیمونہ بنت حارث - مقام تدفین - اردو ویکیپیڈیا اور خدیجہ بنت خویلدؓ مکہ میں دفن ہیں۔)

 دیگر رشتہ دار 
 حلیمہ سعدیہؓ، رضاعی والدہ رسول
 عثمان بن عفانؓ، داماد رسول و تیسرے خلیفہ راشد
 حسن بن علیؓ، نواسہ رسول و پانچویں خلیفہ راشد
 عبد اللہ بن عثمانؓ، نواسہ رسول
 عباس بن عبد المطلبؓ، عمِ رسول
 زین العابدینؒ، نواسہ رسول کے بیٹے
 محمد باقرؒ، نواسہ رسول کے پوتے
 جعفر صادقؒ، نواسہ رسول کے پڑ پوتے

 صحابہ کرامؓ 
 عثمان بن مظعونؓ، صحابی، پہلے مدفون بقیع
 اسعد بن زرارہؓ، صحابی، دوسرے مدفون بقیع
 اروی بنت کریزؓ، صحابیہ و خلیفہ ثالثؓ کی والدہ
 فاطمہ بنت اسدؓ، صحابیہ و خلیفہ چہارمؓ کی والدہ
 عبدالرحمن بن عوفؓ، صحابی، عشرہ مبشرہ میں سے ایک
 سعید بن زیدؓ، صحابی، عشرہ مبشرہ میں سے ایک
 سعد بن معاذؓ، صحابی
 ابو سفیان بن حربؓ، صحابی

 سات فقہائے مدینہؒ 

 سعید بن مسیبؒ
 عروہ بن زبیرؒ
 ابوبکر بن عبدالرحمٰنؒ
 قاسم بن محمد بن ابی بکرؒ
 عبید اللہ بن عبد اللہ بن عتبہ بن مسعودؒ
 سلیمان بن یسارؒ
 خارجہ بن زید بن ثابتؒ

 دیگر شخصیات 
 سالم بن عبد اللہؒ، تابعی
 ابو سلمہ بن عبدالرحمٰنؒ، تابعی و فقیہ
 ابان بن عثمانؒ، تابعی و فقیہ
 مالک بن انسؒ، فقہ مالکی کے بانی و فقيہ مسلم
 شمس الدین سخاوی، محدث و مؤرخ مصری
 امام شامل، قفقاز
 عبد المجید ثانی، خلیفہ سلطنت عثمانیہ
 شیخ محمد غزالی سقا عالم ومفكر اسلامی؟
 محمد سید طنطاوی ، شيخ الأزهر؟
 محمد ادریس سنوسی، ملك لیبیا السابق؟
 حافظ غلام محمد مہاجر مدنی المعروف بڑے حافظ صاحب

 نگار خانہ 

 حوالہ جات 

 بیرونی روابط 
 جنت البقیع
 جنت البقیع کا نقشہ
 جنت البقیع کی تاریخ
 جنت البقیع - تصاویر
 جنت البقیع کا نقشہ

زمرہ:آثار مدینہ منورہ
زمرہ:اسلامی مزارات
زمرہ:اہل بیت
زمرہ:تاریخ اسلام
زمرہ:جنت البقیع میں مدفون شخصیات
زمرہ:زیارات
زمرہ:سعودی عرب میں قبرستان
زمرہ:مدینہ
زمرہ:مدینہ کی عمارات و ساخات
زمرہ:مزارات
زمرہ:مقدس مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:مسلم قبرستان
زمرہ:سینوسی خاندان کی تدفین کے مقامات
زمرہ:سعودی عرب میں اسلامی مزارات
زمرہ:سنی قبرستان
زمرہ:ثقافت متعلقہ تنازعات